
El Pla del Paral·lel 
mercantilitza 
el Poble Sec 


El projecte urbanístic busca la transfor¬ 
mació del Poble Sec mitjançant la remo- 
delació dels espais públics, de manera 
que afavoreix l'eficiència econòmica en 
detriment de les necessitats del veïnat. 


Pàg. 5 

La Campanya contra 
els precintes es 
presenta a Can Vies 


Can Vies va acollir la presentació de la 
campanya que impulsen diferents espais 
autogestionats de Barcelona que han 
rebut amenaces de prohibició temporal 
de l’activitat per part de l’Ajuntament. 


Pàg. 12 

Entrevista: 
Anna Pradas 



Professorat i alumnat 
de Sants es mobilitza 
per l’educació 


Burxant A fons 

Pàgs. 6-8 

Al barri de Sants el sector educatiu continua lluitant 
per una educació pública i de qualitat i s’hi treballa 
per generar formes alternatives d’allò que es concep 
com a educació. 



Jes Orquadi 



3EGURIDAD 


de la 

SOCIAL 


L a san |tat 


precariep 


«s PENSIONISTES > 20 . t,«. 

RECIAMEM! m Sii 




Pàg. 4 

Els pensionistes 
reclamen 
la revalorització 
de les pensions 

Els i les pensionistes de Sants, les Corts i rodalies s’han 
organitzat per reclamar la revalorització de les pensions. 
Més de 150 persones van presentar col·lectivament una 
demanda, el passat 22 de maig, a l’Institut Nacional 
de la Seguretat Social del carrer Numància, on van rebre 
el suport de les treballadores. 

L’acció forma part d’una campanya impulsada per diferents 
col·lectius i assemblees que s’ha iniciat al barri de Sants,però 
amb vocació d’estendre’s a d’altres barris per defensar col·lec¬ 
tivament les pensions públiques. 

EDITORIAL 


Estem aquí per 
quedar-nos-hi 


La Burxa, Sants 


E l divendres 3 maig La Burxa 
va celebrar el seu 15è ani¬ 
versari envoltada de les veïnes 
d’aquest barri tan burxaire. El 
grup de circ social Pirart va fer 
una actuació ben especial a la 
plaça Josep Pons-Màlaga, inspi¬ 
rada en la realitat de Sants, La 
Burxa i Can Vies, que també es¬ 
tava d’aniversari: 0016 anys amb 
llicència per desobeir. 

Després d’una breu explicació 
de La Burxa i del nou projecte, 
acompanyada per una exposició 
de portades representatives dels 
últims 15 anys, ens vàrem traslla¬ 
dar a Can Vies per sopar i ballar! 
L'alta participació de la gent del 


barri als actes de celebració ens 
va injectar una dosi d’energia i 
motivació enorme. Va quedar pa¬ 
lès una vegada més com La Burxa 
està integrada en el teixit social 
de Sants, ja que s’esperava la seva 
tornada en escena amb candele- 
tes, i no es per tirar-nos floretes... 
Bromes a part, gràcies per ser-hi 
mes rere mes, i els que vindran! 

D'altra banda, volem felicitar 
a un altre mitjà de comunica¬ 
ció alternativa instal·lat al barri 
de Sants, La Directa. Sabem que 
en poc temps ja han aconse¬ 
guit la fita de diners que s’havien 
proposat al Verkami per poder 
fer canvis a la web, millorar la 
situació professional de les per¬ 
sones implicades i obrir el camí 
per gestar una cooperativa. I les 


bones notícies no s'acaben aquí: 
un altre projecte germà, Ylnfo- 
Usurpa, es torna a imprimir, us 
trobàvem a faltar! Cada cop es 
fa més evident la necessitat de 
tenir uns mitjans autogestionats 
que fugin dels circuits capitalis¬ 
tes. A la dreta de l’Eixample ja 
s'han decidit, i estan impulsant 
un mitjà de comunicació popu¬ 
lar. Un equip burxaire s’hi va 
desplaçar fa unes setmanes per 
compartir la nostra experiència. 
A més, l'altre dia ens arribaven 
per Twitter ecos de l’Àgora de 
Badalona, on es proposava crear 
també un mitjà propi i algunes 
usuàries ens comentaven que 
els venia La Burxa al cap a l'hora 
d'imaginar-lo. A nosaltres ens ve 
un altre nom: Masala. Gràcies 
per confiar en nosaltres. 

Aquesta proliferació de mit¬ 
jans ve de lluny, però ens hem 
adonat que tenen un creixe¬ 
ment exponencial i que, els que 
ja hi eren, tenen la capacitat de 
reinventar-se. Des de les coope¬ 
ratives sorgides després del des- 
mantellament de diari Público , 
fins a projectes que es van conso¬ 


lidant i volen mantenir-se, com 
LaTele.cat, que ha iniciat una 
campanya per seguir amb les 
emissions a la TDT. Són tants que 
no volem intentar enumerar-los! 
Està clar que estem enxarxades, 
com demostra l’Agència 29S, i 
treballem per la comunicació de 
base des de diferents suports i 
nivells, i de tant en tant ens tro¬ 
bem compartint taula en una 
ponència sobre el sector o barre¬ 
jant-nos amb diferents projectes 
al mateix temps, però més enllà 
d’un espai físic o d’un projecte 
en comú, compartim molts plan¬ 
tejaments i maneres d’entendre 
la comunicació. 

No ens enganyem, la informa¬ 
ció que generem no només es 
queda en determinats cercles, 
tenim les eines i el coneixement 



per arribar tant a la veïna de 
la nostra escala, com a l’opinió 
pública general i en l'agenda 
informativa dels mitjans “tra¬ 
dicionals”, sovint fent la feina 
d’investigació que ells no volen 
assumir, com ens han demostrat, 
per exemple, les companyes del 
i5mbcntv i La Directa. 


Ràdios, teles, diaris, 
revistes, portals d’inter- 
net, aplicacions per a 
mòbils, xarxes socials 
i nous canals futuristes 
que encara ens hem 
d’inventar... Estem aquí 
i no ens pensem moure! 


Llarga vida 

a la comunicació 

anticapitalista! 


CARTES 

Guatemala jutja dictador, 
però es desdiu 


E l 1994 vaig conèixer Guatema¬ 
la amb l’Associació Catalana 
d’Amistat amb el Poble de Guatema¬ 
la. Vull compartir amb vosaltres el 
que hi vaig viure, sobretot dues ex¬ 
periències. Una va ser conviure amb 
el poble Ixil que, sobretot en l'època 
del general Rios Montt, havia sigut 
perseguit per l’exèrcit en l’estratègia 
contrarevolucionària dels EEUU de 
deixar sense aigua el peix: aterro- 
rir la població perquè abandonés 
les muntanyes, i que la guerrilla de 
la URNG hagués de sortir a buscar 
menjar fora d’aquesta zona de difícil 


accés. Per escapar de les matances, 
les comunitats ixils havien viscut 
amagades durant anys, parapetant- 
se sota els arbres, sense encendre 
foc i canviant constantment de 
lloc. Quan les condicions eren més 
tranquil·les, s’havien armat de valor 
per tal de construir poblats anome¬ 
nats Comunidades de Población en 
Resistència (CPR) de la Sierra. Allí 
vaig conviure amb una comunitat 
traumatitzada que havia patit un 
autèntic genocidi que no sembla¬ 
va interessar a ningú en el país. En 
una altra zona, també vaig acom¬ 


panyar uns treballadors que plane¬ 
javen ocupar una finca, de la qual 
havien estat acomiadats per haver- 
se sindicat, per forçar la seva read¬ 
missió. La nit abans de l’ocupació, 
a l’església on vam dormir, em van 
manifestar estar disposats a vessar 
la seva sang si feia falta. Em van 
semblar una mica exagerats, però 
setmanes més tard vaig saber que, 
durant l'ocupació, es va crear molta 
pressió mediàtica amb declaracions 
de les autoritats que els treballadors 
estaven essent instigats per un grup 
d’espanyols membres d'ETA! Va ar¬ 


ribar un moment que la pressió va 
ser tan gran que els companys van 
decidir retirar-se amb la promesa de 
la policia que no hi hauria repressió. 
La policia va desallotjar la finca i van 
traslladar els organitzadors detin¬ 
guts en helicòpter. Després les auto¬ 
ritats van declarar que, volent-se es¬ 
capar, havien caigut de l’helicòpter. 
Amb l’experiència d'impunitat del 
franquisme, mai vaig pensar que 
es jutjaria als autors del genocidi a 
Guatemala. Per això em vaig omplir 
d'esperança al saber que Efrain Rios 
Montt era condemnat a 80 anys de 
presó per la repressió del poble ixil. 
Però deu dies després hem compro¬ 
vat com el Constitucional de Guate¬ 
mala ha anul·lat la sentència en un 
ús polític de l'òrgan que ens recorda 
a altres constitucionals. De totes ma¬ 
neres, el Constitucional espanyol no 


ha hagut ni d’entrar en acció en cap 
judici d’algú que hagi participat en 
el franquisme, perquè senzillament 
no s'ha jutjat ningú. I encara queden 
9 ministres de Franco amb vida que 
no s’han penedit del que van fer (al¬ 
guns van signar sentències de mort) 
i han sigut premiats amb càrrecs a 
grans empreses: Licinio de la Fuente, 
José Maria López de Letona, Alberto 
Monreal Luque, José Utrera Molina, 
Antonio Barrera de Irina, José Maria 
Gamazo Manglano, Antonio Carro 
Martínez, Fernando Suàrez Gonzà- 
lez, i José Maria Sànchez Ventura. 
Algú els fa un escracheï 

Jordi Oriola Folch 


Envia'ns el teu escrit 
a laburxa@gmail.com 


MICRO OBERT 

El mercat lliure de l’amor 


Marina Rodoreda, Sant Gervasi 


E ls darrers dos segles, la idea 
que tenim de l’amor i les rela¬ 
cions sentimentals ha canviat, tal 
com ho ha fet la societat en con¬ 
junt. A l’Antic Règim, eren els ab¬ 
solutismes de la família patriarcal 
i l’Església Catòlica qui imposaven 
la norma sexual. Des de dalt, a les 
dones ens era triat marit; a l’home 
l’hi era escollida esposa. Per llei, la 
persona hauria de tancar els seus 
instints més bàsics dins els murs 
de la presó del matrimoni, amb què 
les institucions de control engarjo¬ 
laven el desig humà. Avui en dia, 
el feudalisme amorós encara cue¬ 
ja —igual que altres anacronismes 
destacats, com les sotanes o la coro¬ 
na— però l’evolució ideològica ens 
ha portat a un altre (l’altre) model 
ròmantico-sexual. 

El Romanticisme del segle XIX 
serà la base moral de la visió mo¬ 
derna de les relacions. La llibertat 


d’elecció de parella ara recaurà en 
l’individu. El canvi de mentalitat, 
equiparable al que havia signifi¬ 
cat el protestantisme per la reli¬ 
gió i el liberalisme per la política 
i l’economia, serà més lent en el 
nostre cas. La Revolució France¬ 
sa de l’amor haurà d’esperar fins 
a l’aparició del Moviment Femi¬ 
nista i es consolidarà a Europa i 
Nord-Amèrica durant la dècada 
dels 60; aquí haurem d’esperar fins 
la mort del dictador. Tot i això, les 
benintencionades teories liberals 
de la llibertat individual seguiran, 
en l’amor, la mateixa evolució que 
en l’esfera econòmica, i apareixerà 
l’altra cara de la moneda: unes tre¬ 
mendes desigualtats socials. 

S’obren les portes al mercat lliure 
de l’amor. A les seves paradetes, la 
persona esdevé producte; la rela¬ 
ció, un intercanvi. El mite impulsat 
pel cinema i la literatura enaltirà 
un caràcter irracional, poètic de 
l’amor, poderosa allau que trenca 
barreres de classe i iguala els és¬ 


sers humans en una noble i rebo- 
nica unió amb el seus congèneres. 
Tota aquesta propaganda, integ¬ 
rada ja com a dogma, amaga una 
racionalitat soterrada. L’elecció 
de companyia sentimental ve do¬ 
nada per condicionants biològics, 
psicològics i socials. Pot ser i és, per 
tant, objecte d’estudi de les cièn¬ 
cies naturals i humanes, que ja han 
posat sobre la taula els factors que 
influeixen en la tria de parella. 

Quan escollim un producte, pri¬ 
mer ens fixem en l’embolcall; des¬ 
prés, en el contingut. L’embolcall 
humà correspon al cos i al vestit. És 
aquí on el capitalisme romàntic ha 
fet més mal. Molt més enllà de les ex¬ 
pectatives biològiques d'aspecte fèr¬ 
til i saludable, s’imposen uns cànons 
de bellesa exagerats o simplement 
absurds, acompanyats dels gregaris 
dictats de la moda. Tenir mala sort 
a la loteria genètica ja és un primer 
element discriminador —la natura 
és nazi, per si no ho sabíeu—, però, 
en bona part, és la submissió als ma¬ 


naments publicitats de la indústria 
de la bellesa el que determina l’èxit 
sexual. La inabastable “normalitat” 
estètica, predicada als anuncis, el ci¬ 
nema o la pornografia és un pal amb 
pastanaga que patrocina una cursa 
de rates en benefici de la indúst¬ 
ria tèxtil, cosmètica, dietètica, els 
gimnasos i les clíniques de cirurgia 
plàstica. El gust general està tan in¬ 
tegrat a les nostres mentalitats que 
arribem a sentir franca repulsió per 
qui se n’allunya. 

Com a segon plat, tenim els re¬ 
quisits oficials pel que fa al contin¬ 
gut. L’individu té un marge estret 
de maniobra si vol comportar-se 
d’acord amb allò socialment esta¬ 
blert. Les dones sovint ens fixem 
més que ells en aquest aspecte, 
sense deixar les exigències físiques 
de banda. Carisma, lideratge, lo- 
quacitat, habilitat comercial; en re¬ 
sum, una bona posició dins la divi¬ 
sió capitalista entre “guanyadors” i 
“perdedors” tenen més pes que uns 
abdominals de peça de xocolata. 


La disconformitat biopolítica es 
paga cara. Igual que quan una no 
es sotmet a l'esclavitud del treball 
assalariat es queda sense sostre ni 
aliment, un aspecte diferent o una 
menor traça en l’execució dels ritu¬ 
als de seducció pot privar a la perso¬ 
na d’afecte i dels plaers de la carn. 
La comparació amb l’altre crearà, 
així mateix, una jerarquia social 
paral·lela. La burgesia, o encara 
millor, l'aristocràcia de l’amor po¬ 
drà intercanviar sentiments i fluids 
amb les parelles més ben considera¬ 
des; la classe mitjana anirà tirant i 
el proletariat es fotrà de gana. Aquí 
no parlem però d’orgull de classe: el 
proletariat sexual el que vol és ser 
aristòcrata. La frustració, la culpa¬ 
bilitat i el ressentiment d’una vida 
incompleta guiaran l’existència 
d'aquest, o bé resignada, o bé mar¬ 
cada per una eterna rebel·lió contra 
el propi jo, prou fructífera per les 
empreses que se n’alimenten. 

Actualitat I 


Una política urbanística que prioritza els turistes davant del veïnat 

El Pla del Paral·lel, 
la mercantilització d’un barri 



L'Assemblea de Poble Sec reivindica un nou model de ciutat. 


J.M. 


Conflicte d'interessos arran dels enderrocaments al carrer Puríssima Concepció 


Maties Lorente 


El projecte d’Urbanisme busca 
la transformació del Poble Sec 
mitjançant la remodelació 
dels espais públics, de manera 
que afavoreix l’eficiència 
econòmica en detriment 
de les necessitats veïnals. 

Una vegada més, les remode- 
lacions urbanístiques posen 
de manifest la diferència 
d’interessos entre moviments 
veïnals i l’Ajuntament 
de Barcelona. 


T. Bonilla i M. Lorente, Poble Sec 

Avinguda del Paral·lel 
W ha estat sempre una ar- 
- tèria intensa de la ciutat 
de Barcelona. Un espai de 
convivència millorable, que des del 
1894 va mesclar una oferta cultural 
genuïna amb un veïnat popular, de 
classe treballadora. 

Quan el 1939, els teatres de la ci¬ 
utat de Barcelona es van tancar, 
el Paral·lel va quedar oblidat amb 
greus conflictes socials i culturals. 
Problemes que, sobretot, afectaven 
al Poble Sec. 

Des de fa uns anys, lAjuntament 
de Barcelona està desenvolupant un 
projecte anomenat Pla del Paral·lel. 
L’avinguda de les persones, les arts 
escèniques i la gastronomia, per 
solucionar algunes de les dificul¬ 
tats que arrossega la zona. Però, 
el Consistori sembla no tenir en 
compte el que grans teòrics i pro¬ 
fessionals dels espais urbans com 
Ash Amin o Jane Jacobs, entre 
d’altres, recomanen a l’hora de fer 
de les ciutats un espai d’inclusió, 
relacions i democràcia. 


La remodelació exalta el Paral·lel 
convertint-lo en un punt turístic. Un 
eix entre les Drassanes i plaça Espa¬ 
nya que pugui absorbir la quantitat 
descontrolada de visitants que arri¬ 
ben en grans creuers. 

En canvi, no es preocupa per des¬ 
cobrir els problemes socials derivats 
d’una política urbanística que “pri¬ 
oritza el turista davant de la veïna”, 
tal com apunten des de l’Assemblea 
de barri del Poble Sec, que ha creat 
una comissió específica, anome¬ 
nada “Repensar el Poble Sec”, per 
analitzar el tema. “De mica en mi¬ 
ca, assistim a l’expulsió encober¬ 
ta dels nostres veïns i veïnes, a la 
pujada dels preus de l’habitatge i a 
l’augment del control social a l’espai 
públic”, afirmen. 

El passat mes de gener l’alcalde de 
Barcelona, Xavier Trias, va presentar 
el Pla del Paral·lel en el marc d’una 
exposició sobre l’Avinguda al CCCB 
(Centre de Cultura Contemporània 
de Barcelona). Trias el va presentar 
com “una proposta per millorar la 
qualitat de vida dels barris i fer que 
les famílies puguin viure millor” i va 
destacar que Tànima d’aquest pla 
són les persones i el seu benestar”. 

Amb un pressupost inicial de 
8 milions d’euros, s’ha previst 
desplaçar el carril bici al centre de la 
calçada, crear quatre noves places a 
les cruïlles amb l’Eixample, millo¬ 
rar la pavimentació de les voreres, 
elaborar una il·luminació especí¬ 
fica que faciliti poder parlar del 
Passeig de la llum, i dissenyar una 
senyalització especial per als nous 
itineraris i punts turístics. Carac¬ 
terístiques que en cap cas inclou¬ 
en una millora en l’habitatge o 
solucions a problemes específics. 
Un exemple clar és l’edifici situat 
al número 63 del Paral·lel: anava a 
ser un centre per a la gent gran del 
barri, propietat de l’ajuntament, 
però ara roman tancat i en mans 
d’una empresa privada dedicada al 
món hoteler. 


El procés de transformació del 
Paral·lel s'iniciava al 2009 amb un 
conveni entre l’Ajuntament de Bar¬ 
celona i la Fundació El Molino (FEM). 
Els interessos compartits passaven 
per revalorar una zona que conté 
la Ciutat del Teatre de Montjuïc, la 
Fira de Barcelona i el port, així com 
diversos teatres privats. “Una actua¬ 
ció necessària per mantenir i impul¬ 
sar la vitalitat de l’avinguda com a 
motor econòmic, turístic, cultural i 
comercial de la ciutat”, va dir Trias a 
la presentació del projecte. 

“No volem que es converteixi el 
Paral·lel en una nova Rambla i el 
Poble Sec en un nou Born”, va reivin¬ 
dicar un veí del barri a la manifesta¬ 
ció que es va celebrar el passat 12 de 
maig i que va congregar a habitants 
de zones com el Casc Antic, el Gòtic, 
la Barceloneta, el Poble Sec i el Raval. 
Tots ells, barris afectats per diversos 
plans centrats en fer de Barcelona 
“la millor tenda del món”. 

Ja el 2007 la periodista, historiado¬ 
ra i crítica d’arquitectura Anantxu 
Zabalbeascoa,alertava del model de 
ciutat que les institucions barceloni¬ 
nes estaven impulsant: “Els turistes 
encantants —el nombre no deixa 
d’augmentar— i els ciutadans, de¬ 
scontents —la població no deixa de 
disminuir [...]. Un lloc al que només 
arriba gent que tracta de sobreviu¬ 
re i gent que busca divertir-se és un 
lloc en equilibri inestable”. 

Necessitats d’un barri 

El Poble Sec és un dels barris que més 
està patint el Pla del Paral·lel. De 
fet, el passat 5 de maig el Col·lectiu 
Punt 6 va organitzar un recorregut 
Jane Jacobs al barri. Aquesta activi¬ 
tat s’emmarca en un moviment in¬ 
ternacional derivat de les idees de 
l’activista urbana nascuda als Estats 
Units, Jane Jacobs. Una experièn¬ 
cia per conèixer i connectar amb 
l’entorn en conflicte a través d’una 
“passejada crítica”. 


Prop de 100 veïns i veïnes del Po¬ 
ble Sec van participar en el passeig, 
que va mostrar punts problemàtics 
que no s’han resolt. Per exemple, 
el carrer Blai. Un espai que ha aug¬ 
mentat la seva activitat diürna i 
nocturna per la proliferació de bars 
i restaurants, amb terrasses inclo¬ 
ses. Un carrer per als vianants on 
es vertebra la gran vida social del 
barri, però que s’està desenvolu¬ 
pant prioritzant les necessitats dels 
establiments d’oci abans que les de 
les persones. 

Una mostra d’aquesta dinàmica és 
el decret que prepara l’Ajuntament 
de Barcelona pel que fa a establi¬ 
ments d’alimentació. El consisto¬ 
ri preveu reduir l’horari nocturn 
d’aquests tipus de locals que tin¬ 
guin menys de 150 metres quadrats. 
“Es considera que hi ha una relació 
causa-efecte entre les situacions de 
conflicte a l'espai públic a la nit i els 
establiments que romanen oberts. 

«No volem que el 
Paral·lel es conver¬ 
teixi en una nova 
Rambla» 


De fet, les problemàtiques en horari 
nocturn estan relacionades sovint 
amb l’ocupació de l’espai públic 
amb consum d'alcohol”, explica 
l’ajuntament a la seva plana web. 
En canvi, aquest decret no té previst 
cap actuació respecte a l’horari de 
les terrasses. L’espai públic torna a 
esdevenir d’ús privat. 

El conflicte d’ús dels espais públics 
també afecta a la recentment remo- 
delada Plaça Navas. Després de set 
anys d’obres, la construcció no ha re¬ 
solt les demandes de veïns i veïnes 
del barri. 

Al soterrani s’ha construït un pàr- 
quing privat, eliminant, malgrat les 
pressions veïnals, un refugi de la 


Guerra Civil. A més, lluny de resol¬ 
dre els problemes de l’antiga plaça, 
aquesta ha creat nous conflictes 
que confronten a veïnatge i comer¬ 
ciants. Destaca la problemàtica al 
voltant de la funció social de l’espai 
i el com compatibilitzar els dife¬ 
rents usos que tant persones grans, 
com nens i nenes o adolescents fan 
de la plaça. 

La mala relació urbana entre 
Montjuïc i Poble Sec 

Un altre dels problemes del bar¬ 
ri és la mala relació urbana entre 
Montjuïc i Poble Sec. Una conne¬ 
xió a llarga escala fallida, que es 
reflecteix al Passeig de l’Exposició. 
El carrer crea una barrera artifi¬ 
cial entre el barri i la muntanya i, 
a més, els vehicles circulen a gran 
velocitat, fent d’aquesta una zona 
perillosa per als vianants. 

Mentre l'accés per a veïns i veïnes 
al Montjuïc s'allarga en el temps, 
l’ajuntament potencia l’arribada a 
la Ciutat del Teatre. 

S’han enderrocat dos edificis, 
desallotjant al veïnat, al carrer 
Puríssima Concepció per desenvo¬ 
lupar la zona com a nucli cultural 
a la ciutat. Segons el consistori, el 
solar s’utilitzarà per construir una 
residència d’estudiants de l’Escola 
Superior d’Art Dramàtic de l’Institut 
del Teatre. Però, són moltes les per¬ 
sones que ja veuen aquesta obra 
com la primera d’altres que trans¬ 
formaran el barri en un aparador 
d’oci i espectacle. 

El Pla del Paral·lel podria ser un 
projecte per a les persones si la fi¬ 
losofia d’ordenació de l’espai públic 
al darrere busqués afavorir la com¬ 
posició social i cultural de la zona. 
Un urbanisme que millorarà el dia 
a dia de les persones que habiten 
l’espai. En canvi, el disseny urbà de 
la ciutat funciona dins la dinàmica 
del benefici econòmic. 

Acció col·lectiva pei la 
revaloxització de les pensions 



Molts pensionistes van presentar conjuntament les seves reclamacions Santi Medina 


Des de Sants s’està impul¬ 
sant una campanya per 
defensar les pensions públi¬ 
ques i rebutjar qualsevol 
retallada en les prestacions. 


Gemma Paxexa, Sants 

M és de 150 persones 
de Sants, les Corts 
i rodalies van pre¬ 
sentar, el dimecres 
22 de maig, a l'oficina de l'Institut 
Nacional de la Seguretat Social del 
carrer Numància, reclamacions 
contra aquest organisme exigint 
l'abonament de l'import correspo¬ 
nent a la revalorització de la pensió 
entre gener i novembre de 2012 per 
a compensar l'increment del cost 
de la vida. 

Malgrat que el procés de cada re¬ 
clamació és individual, tal com es¬ 
tableix la legislació, el lliurament 
conjunt de totes les sol·licituds i 
reclamacions vol mostrar el rebuig 
a les retallades en jubilacions i pen¬ 
sions, així com en prestacions soci¬ 
als (sanitat, dependència,etc.) que 
estan vulnerant el dret a un envelli¬ 
ment en condicions dignes. 


L'acció forma part d'una campanya 
impulsada per les assemblees 15M de 
Sants i les Corts, el Col·lectiu Ronda i 
el Centre Social de Sants, així com les 
aules obertes de Sants, Hostafrancs i 
la Bordeta, entre d'altres, per defen¬ 
sar les pensions públiques. 

Segons la Llei General de la Se¬ 
guretat Social, les pensions s'han 
d'actualitzar al començament de 
cada any en funció del IPC. Per 
això, consideren que la decisió de 
l'executiu espanyol de no abonar 
l'import de la revalorització de les 
pensions vulnera la legalitat vi¬ 
gent i ataca frontalment a un dels 
col·lectius més vulnerables de la 
nostra societat. 

Una acció liderada 
pels propis pensionistes 

Segons Carlos, membre de 
l'Assemblea Indignada de Sants, 
“l'objectiu de l'acció del 22 de 
maig ha estat visibilitzar la prob¬ 
lemàtica de les pensions i buscar 
l'autoorganització dels pensio¬ 
nistes que són els protagonistes 
d'aquestes reivindicacions''. 

Està creixent el nombre de per¬ 
sones interessades a reclamar i, 
per això, s'està preparant una altra 
presentació col·lectiva de reclama¬ 
cions el proper 26 de juny. Així ma¬ 
teix, s'està treballant per ampliar la 


campanya a altres barris de Barce¬ 
lona i oposar-se també a la reforma 
de les pensions. 

El proper 17 de juny tindrà lloc el 
primer dels judicis per una deman¬ 
da de revalorització presentada a 
un jutjat social. S'està preparant 
una convocatòria per omplir la sala 


del jutjat de pensionistes i mostrar 
així que aquesta és una deman¬ 
da col·lectiva que neix d'una pro¬ 
blemàtica compartida. 

Les fulles de reclamació es poden 
trobar al Centre Social de Sants on, 
a més, cada dilluns a les ígh es fa 
un assessorament col·lectiu. Tam¬ 


bé s'organitzen parades informa¬ 
tives a plaça de Sants els dimarts i 
dijous a les i8h. 

Més informació: 

salvemlespensions.wordpress.com 
i al telèfon 603090244 


Un primer de maig carregat de combativitat i lluita 

la ha passat l’l de maig d’enguany 


Com cada any les mobilit¬ 
zacions han succeït durant 
tot el matí promogudes per 
plataformes 
i sindicats combatius 
al llarg del territori 


Paco Oxtiz, Sants 

A Barcelona va ser convo¬ 
cada una manifestació 
sota el lema: “Nosaltres 
produïm, nosaltres deci¬ 
dim'', pel sindicat COS de l'Esquerra 
Independentista a les nh a Univer¬ 


sitat. La CNT va fer al Parc de les 
Tres Xemeneies del Poble Sec un 
acte unitari en un lloc emblemàtic 
que cada any aplega més gent, ex¬ 
posicions, paradetes de llibres i 
material anarquista divers, poe¬ 
sia, actuacions musicals, mítings 
i, finalment, una manifestació que 
va recórrer el Paral·lel i el Raval. 
A la tarda el col·lectiu antirepressiu 
Rereguarda en Moviment havia con¬ 
vocat una concentració a la plaça de 
Sants a les 17:30)1 sota el lema: “No 
ens Identifiquem!''. La intenció era 
anar juntes a la manifestació an- 
ticapitalista unitària que comença¬ 
va a la plaça dels Països Catalans. 
Qui es va apropar va poder veure 
un barri ple d'agents de paisà, a les 
cantonades del carrer Riego i Gua¬ 


diana, a carretera de Sants, davant 
del CSA Can Vies i altres llocs. A la 
mateixa plaça un dispositiu de fur¬ 
gonetes d'antidisturbis i un panora¬ 
ma desconcertant i surrealista; on es 
produïren escorcolls i identificaci¬ 
ons a tot aquell que anava arribant. 
Finalment, es van arribar a aple¬ 
gar unes 100 persones que marxa¬ 
ren en direcció a l'Estació de Sants. 
Poc després de les sis de la tarda, 
15.000 persones sortien de Països 
Catalans en direcció a l'Eixample per 
finalitzar a Jardinets de Gràcia. Una 
riuada de gent de totes les edats, 
diversos blocs, sindicalistes, el bloc 
llibertari i el bloc de l'Esquerra In¬ 
dependentista, ompliren l'ambient 
de Barcelona de consignes antica- 
pitalistes, contra la crisi, l'estat, i 


la situació de misèria a la que ens 
empenyen qui governa. Una marxa 
combativa on es respirava la tensió i 
la ràbia, a causa del macrodispositiu 
policial que seguia la manifestació. 
Es feren pintades a seus de multina¬ 
cionals i bancs, grups de manifes¬ 
tants atacaren durant tot el recorre¬ 
gut les seus d'aquells que governen 
i ostenten el poder, les vidrieres 
de tots aquests culpables s'anaven 
trencant mentre la gent aplaudia i 
cridava consignes d'unitat contra el 
capitalisme. 

Al arribar a la seu del Partit Popu¬ 
lar es va cremar un ninot que simbo¬ 
litzava Rajoy. A la Rambla Catalunya 
els mossos van carregar i van dividir 
la marxa en tres blocs: la capçalera 
llegí un comunicat davant la seu de 


CIU, l'Esquerra Independentista su¬ 
perava el bloqueig policial continu¬ 
ant cap l'Eixample i el bloc lliberta¬ 
ri continuà un cop desconvocada la 
marxa cap al barri de Gràcia. 

Els mossos van fer continus in¬ 
tents de càrregues dispersant els 
manifestants, van establir con¬ 
trols i fer escorcolls, i van tancar 
a un grup de manifestants dins 
d'un bar del carrer Girona durant 
hores, on van identificar i detenir 
tres persones de forma aleatòria. 
Fa anys ja que els Primer de Maig 
han deixat de ser la suposada festa 
del treball que alguns volen impo¬ 
sar, i el poble recupera la tradició 
de lluita en el dia dels treballadors i 
treballadores. 


Info ★ Usurpa 
Toma als carrers 


Disponible a: 

ilLokal Can Batlló CSOGuernika 
Can Piki Pugui Banc expropiat 



ttC·ahp·aiiy·aPelSSQQ 

Autogestió • Horitzontalitat • Diversitat • Alternativa 


Dóna suport als mitjans lliures i alternatius. Recolza una altra manera de 
comunicació sense censura ni influències econòmiques ni de partits polítics. 

Fes-te sòcia de LaTele dels moviments socials! 

Actualitat I 


Ni precintades ni callades 

La campanya contra les amenaces 
de precinte es presenta a Sants 



Més de 100 persones assistiren a la presentació de la campanya Víctor Obregón 


El CSA Can Vies va ser 
l’espai on es va presentar, 
el dissabte 1 de juny la 
campanya per denunciar 
que diversos centres 
autogestionats de Barcelo¬ 
na estan afectats per ame¬ 
naces de ser precintats si 
fan l’activitat normal. 


Gemma Parera, Sants 

A ra tots aquests espais 
s'han unit per visibi- 
litzar conjuntament la 
seva situació i fer front 
a aquestes amenaces. Es tracta de 
centres socials okupats com La Re¬ 
voltosa i Distrito VI al Clot o Can 
Vies a Sants, i també altres espais 
com el Rock & Trini a la Trinitat 
Vella i l'Ateneu Llibertari de Sants. 

Segons es va explicar en Tacte 
de presentació de la campanya, 
“l'Ajuntament utilitza diferents es¬ 
tratègies per acabar amb els espais 


Enguany hem pogut 
gaudir del setzè aniversari 
de Can Vies amb dues set¬ 
manes plenes d’activitats. 


Can Vies/Grup de dones, Sants 

E l 3 de maig La Burxa donava 
el tret de sortida celebrant 
quinze anys de comunica¬ 
ció popular amb una actu¬ 
ació a la Plaça Josep Pons -Màlaga-, 
un sopar i nit de festa. Com cada 
any, l'aniversari del CSA va comptar 
amb el sopador, el cercaquintos, un 
concurs de pintxos, la tradicional 
jornada a la Plaça Josep Pons amb 
dinar, escalabirres, recital de poesia 
i concerts, i un final de festa amb 
la OkupiTxampionsLeague i una 


autogestionats consolidats''. Es va 
argumentar que la seguretat és una 
excusa, perquè després d'anys de 
funcionament no s'ha generat mai 
cap problema, ja que no es busca la 
rendibilitat econòmica. Per tot, estan 
decidits a desafiar les amenaces de 
precinte: “volem fer activitat políti¬ 
ca, però també cultural i lúdica". Així 
es va fer el dissabte i de juny a Can 


sessió de cinema. Aquest any hem 
pogut compartir experiències amb 
excanviaires en el marc d'una xer¬ 
rada sobre els inicis d'aquest CSA, i 
fer una ruta de gènere pel barri de la 
mà de Negres Tempestes. 

La nota característica que ens 
farà recordar la celebració ha estat 
el Lip Dub Can Vies no es toca, que 
va aplegar a múltiples persones i 
col·lectius en una acció festiva. 

La celebració d'aquest setzè ani¬ 
versari arriba en un moment en 
que els centres socials estan més 
perseguits que mai, per això hem de 
seguir lluitant per preservar els nos¬ 
tres espais de llibertat. 16 anys i per 
molts més! 

Ruta històrica amb perspecti¬ 
va de gènere 

En el marc de l'aniversari, el col·lectiu 
Negres Tempestes va organitzar una 
ruta històrica amb perspectiva de 


Vies on, malgrat haber rebut notifi¬ 
cació de que seria precintat si es feia 
l'activitat, es va mantenir la xerrada 
i el concert programats. 

Manel Delgado, professor 
d'antropologia de la Universitat de 
Barcelona, va fer la xerrada en el 
marc de l'acte, en la que va ressal¬ 
tar la importància de comptar amb 
“espais de llibertat i sociabilitat com 


gènere pel barri de Sants. La ruta te¬ 
nia com a objectiu la visibilització 
del paper de les dones en la creació 
d'espais de lluita i resistència. 

Ens agradaria destacar el paper 
fonamental de Micaela Chalmeta, 
activista feminista que va impulsar 
la mobilització de les dones a la co¬ 
operativa “La Modelo Siglo XX", situ¬ 
ada al carrer Violant d'Hongria. 

En segon lloc, vam conèixer l'escola 
lliure “Llum”, al carrer Vallespir, on la 
pedàgoga Clémence Jacquinet va dur 
a terme el projecte d'educació lliber¬ 
tària i va gestionar aquesta escola 
de Francesc Ferrer i Guàrdia, malgrat 
això no va ser tan reconeguda... I si 
algun dia passeu davant de la botiga 
de mobles de la Carretera de Sants, 
sapigueu que durant la Guerra ci¬ 
vil, aquest edifici va acollir el famós 
col·lectiu de dones anarquistes Mu- 
jeres libres. Activitats com aquestes 
visibilitzen la participació del movi- 


aquests” i va denunciar la utilització 
del civisme per neutralitzar el con¬ 
flicte i atacar espais que escapen al 
control de les administracions. 


ment feminista que al barri de Sants 
i contraresten la història tradicional 
on només es reconeix el paper dels 
homes en les lluites socials i polí¬ 
tiques. Encara avui és imprescindible 
no només l'existència de grups femi¬ 
nistes al barri, sinó també el reconei¬ 
xement d'aquests. 

En aquest moment, volem re¬ 
marcar la feina de col·lectius com 
La Fondona, fons feminista/LGTBI/ 
Oueer a Can Batlló, o el Grup de do¬ 
nes a Can Vies. 

En un moment d'atac capitalista 
i patriarcal contra els nostres drets, 
l'existència d'aquests grups i activi¬ 
tats és cabdal per aportar una per¬ 
spectiva feminista en la lluita per la 
transformació social. 


Jornades 
La Rosa 
de Foc 

Durant els dos darrers 
dies de maig i el primer de 
juny, han tingut lloc unes 
xerrades sota el nom de “La 
Rosa de Foc - Jornades per 
la memòria de la Barcelona 
romàntica i revolucionària”. 


Oriol Rigola, Sants 


A questes jornades han 
estat coorganitzades 
des de l'Universitat Lliu¬ 
re de Sants i el col·lectiu 
Negres Tempestes, amb l'objectiu de 
recuperar els fets que varen portar a 
que la ciutat de Barcelona es guan¬ 
yés aquest sobrenom. 

Per fer-ho, el primer dia es va 
convidar a Celia Romea Castro que 
ens mostrà, a través de la literatu¬ 
ra generada, les revoltes de les Bul- 
langues (1833-1843), esclats de ràbia 
de la població contra el despotisme 
que buidava les arques en les prime¬ 
res guerres carlistes, mentre els por¬ 
tava a la misèria. 

El divendres, Agustí Giralt Anales 
va parlar de les revoltes de quintes, 
centrant-se en les de 1870, sorgides 
a causa del reclutament forçós dels 
joves al servei militar i que provo¬ 
caren, que els ajuntaments de di¬ 
versos pobles del pla de Barcelona, 
entre ells Sants, fossin presos per la 
població enfurismada incendiant- 
ne els arxius per sabotejar el sorteig 
de les quintes. 

Finalment, el dissabte seria Tere¬ 
sa Abelló Güell qui explicaria la Set¬ 
mana Tràgica (1909), resultat d'un 
clima de malestar causat de nou per 
les condicions de vida de la gent ag¬ 
reujades per l'enviament massiu de 
tropes a defensar la hispanitat de 
les mines del Riff a l'Àfrica. 

Aquestes xerrades es trobaran 
aviat disponibles a la web (http:// 
larosadefoc.cat), així com altres 
continguts vinculats. 

Les organitzadores estan organitz¬ 
ant una segona edició on es tractaran 
revoltes semblants a les esmentades, 
com poden ser els rebomboris del pa 
o els luddites i els conflictes de les 
selfactines, entre d'altres. 


www.larosadefoc.cat 


Aquest any Taniversari ha incorporat una ruta històrica pel barri amb mirada de gènere 

16 pximavexes a Can Vies 


la umb 

üuósjjjc 

Cooperativa Autogestionària 

COMUNICACIÓ GRÀFICA 

Et sents invisible ? Nosaltres t’ajudem... 

LLIBRERIA CRÍTICA 

Més que una llibreria al cor del barri... 

RECERCA & INTERVENCIÓ 

La memòria de l’ahir, les propostes pel demà... 


www.laciutatinvisible.coop 

c/RIEGO 35 baixos 08014 (bcn) 93 298 99 4? 



(PutjçineC'Cis 


Oferta migdia: 
qualsevol pizza a 7 euros 

Carrer de Salou, 23. 08014 • <M> L1-L5 Plaça de Sants 
936112485-675446161 
Horari: de 13.30 a 16 hores i de 20.30 a 24 hores 
Dilluns tancat 

www.restauranteputxinellis.com 





INDEPENDENTISTA 

de Sants Jaume Compte 


Carrer Muntadas, 24, 

08014 Sants, Barcelona, Països Catalans 
www.cis-jaumecompte.cat 
o visita'ns al Facebook i al Twitter 


EL TEU DENTISTA 
DEL BARRI 

Dr. Marça 
Solanas i 
Esquerra 

ODONTÒLEG Col. num. 2325 



Carrer d’Olzinelles, 96, lr. 
08014 BARCELONA 

Tel. 93.332.04.19 

mail: msolaiiasdeiitist@iiifomed.es 

Les retallades 
als àmbits educatius 

La vaga general convocada al sector educatiu a nivell 
estatal va fer un pols al poder. Al barri de Sants, al voltant 
d’un centenar d’estudiants d’instituts com l’Emperador 
Carles, el Lluís Vives, Proa, el Joan Pel·legrí i el Salvador 
Dalí (el Prat de Llobregat) van baixar en bloc des de plaça 
Espanya acompanyats per mares i professors, fins a la 
manifestació convocada a la plaça Universitat. 



Les escoles i els instituts de Sants es van mobilitzar per la vaga d'educació 


Jes Orquardi 



Clam popular contra les retallades Jes Orquadi 



El 0-3 també existeix 

Escola Bressol Esquirol 


F a 8 any l'ajuntament ja va imposar el primer canvi 
de model que va suposar una gran pèrdua qualita¬ 
tiva a l'escola dels 0-3 anys: una escola de 5 grups passà 
d'11 docents a 7, i 5 persones de suport educatiu cobrien 
la franja del migdia d'n^o a 15 h. 

Durant aquest curs, en nom de les retallades, s'inicia 
un altre canvi de model. L'augment de ràtios (passen de 
10 a 13 infants de dos anys per grup i els de 3, de 18 a 20); 
una reducció de mitja hora diària de suport educatiu a la 
franja del migdia, retallades de sou i pagues del personal 
i una quota familiar sense descompte de menjador per 
absències dels infants. S'inicia la privatització, o altra¬ 
ment dita “titularitat pública de gestió indirecta'': tres 
escoles el curs 2012-13 i unes quantes més el curs vinent. 
S'afegeixen, també, la reducció d'hores de la cuinera, es 
produeix una alteració dels complements i categoria del 
personal funcionari —passen de considerar-se docents 
a “atenció directa intensiva''— i es produeix una pèrdua 
d'un 15% del sou d'interines i substitutes. 


& 

Bressols desobedients! 

Anna Pradas 


U nes 500 famílies de les escoles bressol munici¬ 
pals de Barcelona han optat per retenir les quotes 
d'escolarització i menjador dels fills i filles com a gest de 
protesta per les retallades en educació de o a 3 anys. La 
mobilització s'organitza en resposta a les 3 mesures ap¬ 
licades per l'ajuntament durant aquest curs: augment 
d'infants per aula, pèrdua de suport educatiu i inici de 
la privatització, amb 3 centres externalitzats. Tot plegat 
consideren que implica un retrocés en la qualitat educa¬ 
tiva dels infants. 

Una experiència unitària en què famílies i educado¬ 
res decideixen prendre el camí de la desobediència civil 
per forçar la crida al diàleg amb un ajuntament que ni 
les escolta ni les reconeix com a interlocutores. 



La primària retallada 

Ester Ramos 


E l curs 2012-2013 va començar amb l'aplicació de 
mesures que han afectat el funcionament de les 
escoles i que han obligat al professorat a treballar per 
frenar la devallada de la qualitat de l'educació: la re¬ 
ducció d'un mestre i mig per centre, de mitjana; i de 
personal d'administració i serveis, com poden ser les 
hores de les vetlladores; i l'empitjorament de les con¬ 
dicions laborals. També hi ha hagut un increment de 
les ràtios —de 27 a 30 alumnes a primària, i de 25 a 27 a 
infantil—, importants retallades en la cobertura de sub¬ 
stitucions —a partir del 6è o 11è dia a primària— i en el 
manteniment dels centres —15% menys respecte el curs 
anterior—, i reducció de les dotacions per a activitats i 
materials o per subvencions a les AMPA o beques. 

La retirada del decret de plantilles i la LOMCE suposa 
una redueix el personal docent mentre amplia l'alumnat, 
fixa un increment dels preus de l'ensenyament postob- 
ligatori, atempta contra el model d'escola pública demo¬ 
cràtica i incrementa la segregació escolar. A més, de re¬ 
legar el català a matèria residual, dinamitant el model 
d'immersió lingüística. 

Escoles de secundària 
i batxillerat 


Dani Martínez 


A l districte de Sants-Montjuïc hi ha quasi 9.000 
estudiants de secundària entre ESO, batxillerat i 
cicles formatius. Una primera contradicció davant les 
retallades és el recent Decret de Plantilles de la Genera¬ 
litat per tot Catalunya, que estipula en 30 els alumnes 
per classe: aquest barem és inassolible ja a que els fills 
de l'onada d'immigració arribada entre 1995-2005 ja 
està arribant a l'adolescència; i, a més, alguns centres 
privats del districte no fan batxillerat, i el seu alumnat 
és sovint captat per instituts públics que han d'obrir 
una línia més. Aquest és el cas de l'IES Lluís Vives on ja 
s'ha arribat a 33 estudiants per classe, amb 3 mestres 
menys al centre que fa dos anys. “Per sort no hem hagut 
d'acomiadar cap mestre'' comenta personalment a La 
Burxa el seu director, puntualitzant que “l'assemblea de 
mestres del centre va decidir fer 4 hores extres setma¬ 
nals de voluntariat cada mestre sense cobrar''. 

La segona contradicció és la que la involució en els pres¬ 
supostos per centre, que en alguns casos a Sants-Montjuïc 
arriba a nivells de fa 8 o 10 anys enrere, no té en comp¬ 
te la inflació ni la recent pujada de l'IVA. Força centres 
no poden afrontar el manteniment estructural mínim, i 
perpetuen sine die la reparació o renovació de tecnològica 
diversa; sent aquest darrer recurs pedagògic d'indubtable 
importància a secundària. 



Les universitats 
també estan en lluita 

la Bonet 


A mb l'augment del 66% de les taxes, les mesures ca¬ 
da vegada més propícies a un gran domini de les 
entitats privades dins els centres i una despreocupació 
cap a les estudiants per part dels òrgans de govern que 
les conformen, les estudiants no s'han quedat de bra¬ 
ços plegats. Després de les vagues del 28 de febrer i del 
17 d'abril la comunitat universitària va aconseguir, d'una 
banda, aturar el Consell de Govern de presentació dels 
pressupostos de la UB i, de l'altra, les estudiants de la 
UAB van començar l'ocupació del rectorat del campus de 
Bellaterra, una manera de pressionar l'equip de govern 
per negociar l'aprovació d'unes mocions presentades al 
claustre per la comunitat universitària que després d'un 
mes d'ocupació ha acabat amb algunes accions reivin¬ 
dicatives pel campus i una retirada de les estudiants. 
No obstant, l'estratègia s'ha aplicat també a la UB amb 
l'ocupació també del rectorat el passat 23 de maig. 



L’Escola d’Adults 


Mercè Compte 

I Jescola d'adults és la gran oblidada del Departa- 
I ment d'Educació a Catalunya. Omplen un gran buit 
tant per la gent que no va poder anar a escola com els 
que no tenen una titulació bàsica per entrar al món la¬ 
boral. L'acomiadament d'interines, la precarietat dels 
espais , la poca propaganda institucional, la privatitza- 
ció en forma d'escoles concertades i les retallades han 
fet que es secundés la vaga del 9 de maig. 

Al nostre barri hi va haver una Escola d'Adults amb tres 
mestres, ubicada a l'Escola Perú. Després, va estar pere¬ 
grinant durant tres cursos per diferents espais del barri 
fins que va desaparèixer, però sense obviar la lluita. A 
hores d'ara només hi ha una escola pública a tot el Dis¬ 
tricte de Sants Montjuïc, a la Zona Franca. La reivindica¬ 
ció d'una Escola d'Adults per Sants és molt important per 
la demanda i la necessitat d'aprendre al llarg de tota la 
vida, una mancança que s'emmarca dins la preocupació 
per com s'està destruint el dret a la formació d'adults. 



Motius de sobres 
per la vaga 


No a les retallades 

que pateix l’educació pública 

• Reducció, a Catalunya, de la des¬ 
pesa en educació (del 18,2% al 2003 
al 13,7% al 2012) 

• Massificació de les aules: menys 
atenció a l’alumnat i deteriorament 
de les condicions de treball del pro¬ 
fessorat. 

• Aturada de la construcció de 
nous centres i les inversions pel 
manteniment dels actuals. 

• Caiguda en més del 25% el pres¬ 
supost destinat al funcionament 
dels centres. 

• Reducció de beques de menja¬ 
dor, per llibres i projectes. 

• Incrementa de les taxes univer¬ 
sitàries i establiment de preu a 
l’accés a la Formació Professional. 

• Vulneració dels acords laborals 
per garantir unes condicions de 
treball dignes. 

• Cobriment insuficient de les sub¬ 
stitucions de professorat per baixes. 


No a la LOCME, la “Llei Wext” 

• Impuls a la privatització de 
l’ensenyament: es plantegen 
mesures per afavorir els centres 
privats concertats i donar cober¬ 
tura legal als que discriminen 
l’alumnat per raó de sexe. 

• Allunyament de les famílies i del 
professorat de la gestió dels centres: 
reducció de les competències del 
Consell Escolar, assumides per la 
direcció dels centres. 

• Segregació dels alumnes: dóna 
més recursos en funció dels resul¬ 
tats i no de les necessitats. 

• Oposició al model d’immersió 
lingüística. 

• Retorn a un ensenyament amb 
l’objectiu de preparar exàmens i 
abandonar qualsevol esperit crític. 


No a l’aplicació del decret de 
plantilles de la Llei d’Educació 
de Catalunya (LEC) 

El decret de plantilles que desen¬ 
volupa la LEC suposa l’assignació 
a dit de les plantilles per part de 
les direccions dels centres aconse¬ 
guint la discreció total per part 
de les direccions a l’hora de con¬ 
feccionar les plantilles i selec¬ 
cionar el professorat, sense cap 
mena de criteri objectiu ni proce¬ 
diment transparent. 

Escoles lliures, una educació 
des del respecte, la llibertat, 
i el descobriment d’un mateix 
i de l’entorn 


En uns dies en què els carrers s’omplin de gent demanant 
una escola pública i de qualitat, caldrà primer que ens 
preguntem que considerem per una escola de qualitat, i 
que siguem capaços d'analitzar i ser crítics amb el model 
d’escola tradicional que tenim implantat com a públic 
a tot l'Estat espanyol. Aquest mateix model que ha vist 
passar per les seues aules 13 reformes educatives en els 
últims 30 anys segons els interessos dels partits polítics 
que han controlat el poder, i que orienta cada cop més 
els nostres infants cap als objectius polítics i econòmics 
d’aquest sistema, en lloc d’educar-los per a què dia a dia 
treballen per millorar la nostra societat, com hauria de ser 
el deure moral de cadascú de nosaltres. 


Vicent Almela 


U n model educatiu que 
tracta d'evitar convertir 
els nostres nens en peces 
amollades a aquest sistema, que es 
basa en el desenvolupament natu¬ 
ral i integral de les criances i que 
veu l'aprenentatge com a un mo¬ 
del de creixement continu i coope¬ 
ratiu al llarg de la vida és el model 
d'escola lliure o alternativa. 

Aquest model s'nicia al nostre país 
a principis del segle XX de la mà del 
pedagog i lliure pensador Francesc 
Ferrer i Guàrdia, que amb la creació 
de l'Escola Moderna de Barcelona 
a l'any 1901 va tractar d'educar per 
primera vegada els fills de la classe 
treballadora d'una manera racio¬ 
nal, secular i no coercitiva. A més, 
aquesta escola es va convertir en el 
primer centre mixt, secular i anticle¬ 
rical a tot l'Estat espanyol i en què el 


nou plantejament de l'educació va 
inspirar desenes d'escoles, ateneus 
llibertaris i universitats populars 
a tot Europa. Desafortunadament 
l'Escola Moderna va estar obligada 
a tancar les seues portes cinc anys 
després de la inauguració per les 
fortes pressions polítiques i religio¬ 
ses del moment, que ja temien per 
l'aparició d'un sistema educatiu 
alternatiu que no poguessin con¬ 
trolar. Poc després, al 1909, Ferrer 
i Guàrdia era jutjat i afusellat a la 
presó de Montjuïc amb l'excusa 
d'haver impulsat i participat als 
fets ocorreguts a la Setmana Trà¬ 
gica de Barcelona, acusació que no 
s'ha pogut demostrar fins a la data. 

Tot i això, la flama encesa per 
Ferrer i Guàrdia mai s'ha apagat, i 
ens els darrers anys són molts els 
projectes basats amb aquest mo¬ 
del educatiu que han aflorat a tot 
l'Estat espanyol. Només a Catalunya 
contem amb més d'una trentena de 


El Tatanet 
Un espai de llibertat 
i coneixement 



D iuen que el món canviarà quan 
les persones siguin felices. Al 
Tatanet, creient en el gran poder 
transformador de la societat que 
té l'educació lliure, s'aporta i es tre¬ 
balla per la felicitat de les criatures. 
Les persones que formen part de El 
Tatanet pensen que si una persona 
se sent respectada, respectarà; si se 
sent estimada, serà capaç d'estimar; 
i si està en pau, transmetrà pau i 
harmonia. Creuen que si el procés 
d'aprenentatge està autogestionat 
pels propis infants, si són ells qui 
defineixen els seus interessos, faci¬ 
litaran que les noves generacions no 
perdin aquesta base inherent, trans¬ 
formadora i crítica amb l'entorn. 

L'interès comú que comparteixen 
els acompanyants i les famílies que 
formen El Tatanet és el de crear un 
espai d'educació al marge del model 
convencional; un espai creat des de 
la pedagogia integral on es respec¬ 
tin els ritmes i necessitats de cada 
criatura; un espai on es donen les 
condicions perquè l'emoció, la cor- 
poralitat i l'intel·lecte puguin desen- 
volupar-se de la mà en un ambient 
d'acompanyament afectiu que tin¬ 
gui com a pilars l'amor i la llibertat. 


Centre de Recursos 
Pedagògics Llibertaris 
Josef a Martin Luengo 



I Jany 2012 es va crear un nou re- 
I curs al barri de Sants, un cen¬ 
tre de recursos pedagògics que té 
com a objectiu projectar centres 
educatius lliures llibertaris, do¬ 
nar eines a col·lectius en matèria 
d'assemblearisme, resolució de con¬ 
flictes, etc., per generar debat i for¬ 
mació en educació llibertària. 

En aquests moments s'està creant 
una biblioteca de pedagogia lliber¬ 
tària, que amb cita prèvia es pot con¬ 
sultar a l'Espai Obert. 

El centre de recursos rep el nom 
de Josefa Martín Luengo, en home¬ 
natge a una de les mestres funda¬ 
dores de l'escola Paideia, que es va 
preocupar de deixar per escrit un 
ampli recull de documents i llib¬ 
res, fets conjuntament amb la resta 
d'aquest col·lectiu. 

Així doncs, el CRPL té la intenció 
de formar part del debat pedagògic 
contemporani, projectant-hi la seva 
mirada, i la de tants i tantes compa¬ 
nyes que van somniar i viure una in¬ 
fància en llibertat. 


www.pedagogiallibertaria.org 


Universitat Lliure 
de Sants 



D es d'aquest espai d'aprenentat¬ 
ge col·lectiu es creu que existeix 
la necessitat de crear espais on el co¬ 
neixement escapi de paràmetres com 
el pensament únic, Tadoctrinament, 
l'homogeneïtzació i el mercantilis¬ 
me que dominen aquest món glo- 
balitzat en què vivim. Les escoles i 
les universitats tradicionals mante¬ 
nen uns profunds lligams amb les 
institucions i amb les empreses, im¬ 
pedint el desenvolupament lliure 
d'idees, orientant-lo única i exclusi¬ 
vament a les necessitats d'aquestes. 
Cal treure l'ensenyament d'aquests 
centres de programació de cervells 
per a portar-lo allà on sigui més ne¬ 
cessari. Per fer-ho s'han encaminat 
cap a la Universitat Lliure. 

És un espai destinat a la investiga¬ 
ció i l'educació de persones en conei¬ 
xements en diferents disciplines. Les 
decisions són preses en assemblea 
oberta i participativa. 

Lliure, definint-ne el caràcter orga- 
nitzatiu i el model educatiu que es pre¬ 
tén seguir, tenint com a valors princi¬ 
pals l'horitzontalitat i l'autogestió, les 
iniciatives són assumides mitjançant 
el recolzament mutu, i cap d'elles pot 
tenir afany de lucre. La Universitat Lli¬ 
ure a Sants forma part de la XUL -Xarxa 
d'Universitats Lliures. 


sants.unilliure.org 

correu@unilliure.org 


Cap a la Universitat 
Popular Autogestionada de 
Catalunya! 



D es de fa anys nombrosos pro¬ 
jectes —universitats lliures, se¬ 
minaris de pensament crític i grups 
de recerca autònoms— estan trebal¬ 
lant per potenciar l'autogestió del 
coneixement, construir una institu¬ 
ció col·lectiva i enxarxar projectes 
que ja estan funcionant. 

Al barri tenim un parell d'iniciati¬ 
ves que fan camí cap a la Universi¬ 
tat Popular Autogestionada de Ca¬ 
talunya (UPAC): el Segon Seminari 
d'Estudis Feministes i els cursos “Do¬ 
nes, migracions i intervenció social: 
eines per un pràctica política'' i “Do¬ 
nes, migrades i del sur als mitjans de 
comunicació'', activitats organitzades 
per La ciutat invisible en col·laboració 
amb entitats —Grup Eines, col·lectiu 
Punt Sis, l'associació Candela— i pro¬ 
fessionals —Mari Luz Esteban, Merce¬ 
des Jabardo i Joana G. Grenzner— que 
aposten per la formació com a eina de 
transformació social. 


upacat.wordpress.com 


centres que treballen amb aquests 
principis, molts d'ells agrupats i ad¬ 
herits a la XELL (Xarxa d'Educació 
Lliure). La XELL és una agrupació de 
persones que estan a favor d'una 
mirada respectuosa vers les neces¬ 
sitats vitals de la infància i creuen 
que educar no significa instruir, sinó 
més aviat cuidar i acompanyar els 
processos de la vida dels infants, les 
seves famílies i els nostres mateixos. 

Quan demanem una educació de 
qualitat caldrà que ens preguntem 
quin és l'objectiu d'educar. Si es trac¬ 
ta només d'aprendre coneixements 
0 també busquem que els nostres 
nens desenvolupen unes capacitats 
humanes necessàries per viure en 
pau i harmonia. Aquestes necessitats 
només es poden desenvolupar a par¬ 
tir de la relació amb els altres des del 
procés, el temps, la comunicació, el 
mirar-se a un mateix i reconèixer-se, 
des de l'amor. I aquests precisament 
són els principis de l'escola lliure. 


Properament, 
a Can Batlló ••• 



D ins del niu de col·lectius, per¬ 
sones i iniciatives per la trans¬ 
formació que és i serà Can Batlló, 
apareixen també projectes que 
plantegen l'educació des d'una òp¬ 
tica diferent i que d'aquí un temps 
iniciaran la seva activitat al barri. 
Un d'ell és La Canya, un centre de 
recursos que vol oferir, inicialment, 
orientació educacional o familiar, 
reforç escolar i formació a joves fins 
a 99 anys dins el marc d'una educa¬ 
ció no formal. 

Un altre projecte serà una escola 
autogestionada cooperativa i comu¬ 
nitària seguint el model de CEIP i ESO 
i també l'Espai Familiar, que sorgeix 
en base a dues carències sòcioedu- 
catives dels barris de Sants, Hostaf- 
rancs i la Bordeta: la manca d'espais 
familiars i la continua desvaloració 
educativa que està patint l'etapa in¬ 
fantil dels o als 6 anys. I una segona 
carència, aquesta d'àmbit de ciutat: 
la manca d'espais nadó. 


eltatanetsants.blogspot.com.es 
eltatanet.i nfo @ gmail.com 


canbatllo.wordpress.com 

RACÓ HISTÒRIC 

Perill de bombardeig (paït l) 


El 13 de febrer de 1937 
el creuer italià Eugenio 
de Savoia va commoure 
la ciutat amb les seves 
canonades i les primeres 
víctimes mortals. 


Agus Giralt, Barcelona 

B arcelona ja no era una plaça 
segura allunyada del front 
de guerra, davant d'ella hi ha¬ 
via el front de l'est, que la sepa¬ 
rava de Mallorca, un emplaça¬ 
ment que els feixistes italians 
farien servir com a portavions. 


La ciutat no era una plaça de fàcil 
defensa. Oberta al mar, amb pocs 
espais lliures i propera a Mallorca, 
des de on els pilots italians realitza¬ 
ven aproximacions volant en ziga- 
zaga per despistar els limitats sis¬ 
temes de guaita. Cal recordar que 
els radars no es desenvoluparien 
fins a la segona Guerra Mundial. 

La Defensa Especial Contra Ae¬ 
ronaus va organitzar la defensa 
activa de la ciutat, situant antia¬ 
eris, metralladores i reflectors a 
Montjuïc, al Poblenou i al Turó de 
la Rovira. Però mancava armament 
i a més els canons del litoral no te¬ 
nien angle suficient per atacar uns 
avions que pretenien bombardejar 
el port. Des del Turó de la Rovira es 
tenia més angle i una visió de 360° 
però la posició era lluny del port. 
Així que els anitaeris quasi en ex¬ 


clusiva van servir com a mesura 
disuasòria que obligà els italians 
a bombardejar des de més alçada, 
perdent així precisió. 

Per protegir la població calia 
també la defensa pasiva, els refu¬ 
gis antiaeris. Però es partia d'un 
desconeixement absolut i amb evi¬ 
dents mancances a les arques mu¬ 
nicipals. Durant el setembre del 36, 
l'ajuntament havia creat un Servei 
de Defensa Passiva Antiaèria per 
explicar a la població com actuar 
davant dels bombardejos. Un ser¬ 
vei que realitzaria opuscles, confe¬ 
rències, xerrades, emissions radio¬ 
fòniques i cartells. 

Els vigilants i serenos, les cases de 
socors i farmàcies van constituir una 
xarxa d'agents actius en cas de perill, 
i es van activar les sirenes. Els túnels 
del metro van ser habilitats per res- 


1 CONSELL DE 
HHE SANITAT DE GUERRA 

Instruccions a seguir en cas de bombardeig 



CONSELL DE SANITAT DE GUERRA 

SECCIÓ DE DEFENSA PASIVA OE l-A POSLACIO CIVIL 


guardar a la població i l'ajuntament 
va construir els primers refugis. Però 
les institucions no donaven a l'abast 


i la defensa de la ciutadania va 
quedar en mans dels mateixos ciu¬ 
tadans. On no van arribar les admi¬ 
nistracions ho va fer la societat civil, 
que es va autoorganitzar per const¬ 
ruir més de 1.500 refugis. 

Al Districte VII, Sants, part de 
les Corts, Hostafrancs i la Bordeta 
es van edificar més de 120 refugis 
gràcies a la feina d'homes, dones 
i nens, organitzats mitjançant tot 
tipus d'associacions: sindicats, ate¬ 
neus, comissions de festes, o sim¬ 
plement companys de feina, amb 
el veïnat de l'escala o del carrer. 
La riquesa del teixit associatiu de 
Sants explica que, sense ser el bar¬ 
ri més atacat, si que va ser un dels 
que va tenir més refugis. 


BURXANT ELS BYTES 

La Buxxa fa 
un pas digital 


Amb 15 anys, ‘La Burxa’ 
ha decidit fer la transició 
definitiva al món virtual. 


Bernat Costa, Sevilla 


L a nova web de www.labur- 
xa.cat complementa aques¬ 
ta edició en paper que tens 
a les mans. Allà podràs trobar tant 
les notícies d'última hora com les 
que estàs llegint en el paper. Vo¬ 
lem que sigui un complement, on 
poder trobar una agenda actua¬ 
litzada i on poder donar sortida 
a les necessitats comunicatives 
d'un barri com Sants. 

Tot i que La Burxa fa temps que 
té web i que podíeu trobar els pdf 
de les burxes a l'anterior, amb 
aquesta s'ha donat un pas enda¬ 
vant, presentant la informació, 
complementant-la amb més fo¬ 
tografies, més text, que de vega¬ 
des no cap en les planes del paper. 

La nova web s'estructura amb 
les noves seccions d'aquesta nova 
etapa. I s'ha intentat fer donant 


un pas amb el botó "Publica!'' per 
a connectar amb les lectores i po¬ 
der interactuar amb les noves ei¬ 
nes que ens ofereix la web. 

També recordar-vos que des 
de fa un temps, també hem do¬ 
nat el salt a les xarxes socials, a 
Facebook (www.facebook.com/ 
laburxa) i Twitter (@laburxa) on 
esperem poder interactuar i par¬ 
lar amb vosaltres. 

Esperem que us agradi aques¬ 
ta nova etapa, també en el món 
digital. 



www.laburxa.cat 


FOGONS DE TEMPORADA 

La llet 


Núria May Masnou 


L es realitats no solen ser blanques 
0 negres i en el cas que ens ocupa, 
ja no tenim clar si la llet és tan blanca 
com alguns la volen. 

El primer que ens podem pregun¬ 
tar al qüestionar-nos si la llet és o no 
és bona per la nostra salut és el temps 
que fa que la humanitat en consu¬ 
meix. De fet l'ésser humà és l'únic 
mamífer que segueix consumint llet 
una vegada iniciat el procés de deslle- 
tament matern. Genèticament doncs, 
hem de pensar que l'espècie huma¬ 
na no estava preparada per consu¬ 
mir llet en edat adulta. Antigament 
l'ésser humà era intolerant a la lacto- 
sa, el sucre de la llet, com avui encara 
ho són en gran percentatge els habi¬ 
tants d'Àsia. 

Què va passar doncs que canvi¬ 
és aquesta predisposició genètica? 
Quan la espècie humana va deixar de 
ser nòmada i caçadora, per convertir- 
se en sedentària i agricultora —con¬ 
reant vegetals i cereals, i domesticant 
animals fins aleshores salvatges—, es 
va trobar munyint mamífers i amb 
els seus conseqüents excedents de 
llet. Amb aquesta llet varen apren¬ 
dre a fer formatges, tècnica heretada 
d'antigues comunitats nòmades que 
requerien reduir el volum de la llet 



Llet quallada 
amb llimona 

• 1 litre de llet fresca o pasteuritzada 

• El suc d'una llimona. 

Poseu la llet a escalfar en un cassó al 
foc fins que observeu que comença a 
bullir. Retireu-la del foc i aboqueu-hi 
a poc a poc el suc de la llimona. Ob¬ 
servareu que es comença a tallar, dei- 
xeu-la reposar durant uns 10 minuts. 
Amb un drap net folreu un colador i 
aboqueu el contingut del cassó. Deix¬ 
eu que es filtri l'aigua però no prem¬ 
seu el contingut sòlid que resta al 
drap. Podeu guardar el colador amb 
el drap i la llet quallada directament 
a la nevera sobre un pot on caurà el 
sèrum o xerigot. És millor posar film 
en contacte amb la llet quallada 
perquè no faci crosta. Un cop fred és 
boníssim amb mel o melmelada. 


dels seus ramats per fer-la transpor¬ 
table i allargar-ne el temps de vida 
útil. 

És així, com l'ésser humà de mica en 
mica es va anar acostumant (i genèti¬ 
cament adaptant-se al llarg de gene¬ 
racions) al consum habitual de la llet, 
i els seus derivats, i consegüentment 
a la lactosa. Al mateix temps que això 
passava s'iniciava el consum dels ce¬ 
reals, de nou cultiu, i amb aquest can¬ 
vi en la dieta s'abandonava aquella 
anterior, molt més rica en vegetals i 
fruites. La llet, rica en calci, va subs¬ 
tituir el calci que anteriorment pro¬ 
porcionaven les grans quantitats de 
fruites i verdures consumides, i així 
ha continuat la història fins als nos¬ 
tres dies. 

I avui? Criminalitzar la llet per si 
sola no ens farà cap bé si no som ca¬ 
paços d'emmarcar-la en una dieta 
occidentalitzada farcida de greixos 
saturats i dolços refinats. Relatar-ne 
només les virtuts pot ser una mitja ve¬ 
ritat. Fa només un mes que l'agència 
de l'alimentació dels EEUU l'ha eli¬ 
minat com a substituta de l'aigua 
en els àpats. Hem d'entendre que la 
dieta nord americana és una de les 
més riques en aportació calòrica del 
planeta. Potser doncs, no és la llet el 
problema, sinó la resta d'ingredients 
amb que es complementa la dieta de 
la majoria de nosaltres. Quanta llet 
hem de beure doncs? 



Comunitats de propietaris: 
financem les vostres reformes 
fins a 12 mesos 

Els nostres pressupostos ajustats 
inclouen gratuïtament: 

- Aportació d'arquitecte per efectuar ITE en 
edificis antics 

- Obtenció dels permisos d'obra 

- Aportació d’arquitecte tècnic per efectuar el 
projecte d’obra 

Façanes davantera i posterior • Patis de llum • 
Cobertes amb goteres • Bigues amb aluminosi • 
Baixants de fibrociment • Claraboies de vidre o 
policarbonat • Canvi de tuberies de gas i aigua • 
Electricitat i fontaneria general • Pintura Integral 

M t £ 

Contacti'ns en el 676331858 de 8 a 22 
hores o a gruporehabitar@hotmail.com 



“PEIXOS NOLLA” 

Mercat de Sants, 
parades 301 a 306 i 340 a 341 


Telf: 93-339-55-57 
SANTS 

Ouan ja quasi sense alè 

i de cop l’inf ezn tancazes 

M.C. [La Union Espiritista, any II. 

Núm. I, Barcelona, nov. 1987] 

A voltes pot semblar 

que la vida sia sols 

tallar-se les ungles 

i ordenar uns papers però 

la vida sempre s’espavila 

un dia o altre la vida s’espavila 

treu el nas entre vestidors 

o es planta al mig del pas 

i de sobte del darrere d’un moment 

que us pot semblar normal als distretes i corrent 

surt ella en veritat 

i de cop deixa d’existir la policia. 

ENRIC CASASSES 
Bes Nagana,20ii 


Poesia escollida per David Cano 


CINEMA 

Pilar, moments d’intimitat amb una curandera 


Redacció 

L a Manuela Tarsi va convi¬ 
ure durant un llarg temps 
amb la Pilar, una dona del 
poble de Latuvi, a Oaxaca, 
Mèxic. La Pilar era xamana o cu¬ 
randera, i va transmetre gran part 
del seu coneixement ancestral a la 
Manuela. 

Pilar, Moments d'Intimitat amb 
una curandera és un documen¬ 
tal sobre una gran dona zapote- 
ca que ens parla des de l’escalfor 
de la seva llar, de l’essència de la 
vida xamànica. Centrant-se en 
les històries de la vida de la Pilar, 
s’il·lustrarà el coneixement sob¬ 
re l’ús de les plantes medicinals; 
s’explicaran les antigues tèc¬ 
niques terapèutiques (temazcal, 


limpia), i es dibuixarà la realitat 
màgica-religiosa de la cultura in¬ 
dígena zapoteca. 

S’han realitzat ja 20 minuts del 
documental, però encara s’ha 
d’enriquir amb noves imatges i ha 
d’entrar en fase de postproducció 
i distribució. Per aquests motius, 
la Manuela Tarsi, la directora de 
la pel·lícula, ha obert una campa¬ 
nya de mecenatge col·lectiu, per 
fer front a les despeses de produc¬ 
ció final de l’obra i així poder fer 
extensiu el coneixement que li 
va transmetre la Pilar, que ens va 
deixar a l’octubre de 2011. 

Aquest és un treball que trans¬ 
forma una memòria personal en 
una eina per la lectura i l’anàlisi del 
present, convertint-se en un testi¬ 
moni viu de la realitat quotidiana. 



Pilar, moments d'intimitat 
amb una curandera 

Any: 2013 
País: Itàlia 

Gènere: Documental 
Direcció: Manuela Tarsi 


pilarlacurandera.wordpress.com 


LECTURA 

Wilt, els alternatius 
i els terroristes, de Tom Sharpe 



Tom Sharpe 
Wilt, els alternatius 
i els terroristes 
Columna, 1990 
232pàgs. 


Dani Martínez. Can Batlló. 

Xarxa de Biblioteques Socials 
del barri de Sants 


H enry Wilt, de 38 anys, cap 
d’estudis del departament 
d'humanitats d’una esco¬ 
la d'arts i oficis anglesa, ha entrat en 
aquell punt de la vida on els somnis 
juvenils han deixat pas a la grisor de 
la quotidianitat familiar i professio¬ 
nal. Pare de quatre bessones i marit 
d’una dona que li organitza la vida, 
el normalment abúlic Wilt sofreix 
ocasionals esclats de rauxa, que do¬ 
nen lloc a situacions delirants que 
són aprofitades per Sharpe per re¬ 
tratar una part de la vida anglesa 
d’aquell moment. 

Estem als any 70, just abans de 
l’era Thatcher, quan conceptes com 
alternatiu o ecològic comencen a 
penetrar a la societat. Wilt (Sharpe) 
no entén aquests conceptes i només 
en mostra els aspectes més superfi¬ 


cials i grotescos. És també una època 
on, com ara, es parla a tota hora de 
terrorisme. Sharpe barreja la vida 
grisa d’un professor que ha perdut 
les il·lusions, casat amb una dona 
que entén d’una manera molt parti¬ 
cular el que vol dir alternatiu, nor¬ 
malment pacífica però una autènti¬ 
ca valquíria quan s’ho proposa, amb 
uns terroristes d’opereta i amb una 
galeria de personatges: policies his¬ 
tèrics, professors pseudotransgres- 
sors, infermeres buròcrates, velletes 
supervivents, jubilats... D’allò més 
peculiars. Escrit en el to que tothom 
coneix com “humor anglès”, Sharpe 
ens vol convèncer, i gairebé ho acon¬ 
segueix, que no hi ha cap garantia 
de que la raó sigui la guia dels com¬ 
portaments humans. 



fotografia 

Tallers, cursos, rutes fotogràfiques. 

Retrats, reportatges. 

Fotografia d’estudi, arquitectura. 

Articles artesans, àlbums, emmarcació. 

Llibres, material fotogràfic, càmeres, i més... 

materialsensiblefotografia@gmail.com 81 

93 667 19 22 c/Riego, 43. 08014 Ben. 



rra d’escudella 

CUINA CATALANA ☆ WWW.TDK 

C/PREMIÀ, 20 SANTS - BCN ☆ 93 

esmorzars 
menú al migdia 
braves i tastets 
entrepans 

carta de nit 

Arrenca el Segon Seminaxi 
d’estudis Feministes: 
constxuix teoxia i pxàctica 
col·lectivament 

la realitat i els codis propis de les 
cultures d'origen, i fer visible com 
s'articulen les opressions de gènere, 
ètnia i classe social, per incorporar¬ 
ies a l'anàlisi dels processos migra¬ 
toris, i alhora tenir-les en compte en 
el disseny de polítiques públiques i 
comunitàries d'intervenció. 

Amb aquestes dues activitats ha 
acabat el primer torn del seminari, 
que continuarà fins al 20 de juliol. 
La propera activitat és un itinerari 
pel barri amb perspectiva de gène¬ 
re amb el col·lectiu Punt Sis. Amb 
data encara per concretar, aquest 
grup d'urbanistes ens ensenyaran a 
redescobrir el barri, la ciutat, tenint 


Elba Mansilla 


E l 24 de maig va arrencar amb 
èxit rotund d'assistència i 
participació la primera ses¬ 
sió. L'antropòloga Mari Luz Esteban, 
autora del llibre Crítica del pensa- 
miento amoroso, i l'associació Can¬ 
dela, van inaugurar aquest espai de 
creació de coneixement feminista 
teòric i aplicat compartint amb més 
de 50 persones. Les convidades van 
analitzar com homes i dones som 
educades sentimentalment i afec¬ 
tiva de forma diferenciada; i com 
aquesta construcció social que enci- 


mbella l'amor romàntic, de parella 
i de mare fa que les dones orientin 
la seva vida i assumeixin de forma 
generalitzada les càrregues deriva¬ 
des de les tasques reproductives i de 
cura. 

La segona sessió va girar en¬ 
torn al llibre Feminismos negros, 
i va comptar amb la presència de 
l'antropòloga Mercedes Jabardo, res¬ 
ponsable de l'edició, i del col·lectiu 
Eines, un projecte de formació i ac¬ 
ció en l'àmbit de la intervenció so¬ 
cial. A partir de la seva experiència 
amb dones senegaleses, gambianes 
i paquistaneses, les convidades van 
destacar la importància de conèixer 


Vam 1 *’- 

Seçm Semma/ri 
(tFdrnL· FemmdéA 

^LaCiutatJeminista 

http://verkami.laciutatinvisible.coo£ - / 


en compte l'experiència quotidiana 
de les dones. La darrera sessió con¬ 
sistirà a fer el taller d'autodefensa i 
apoderament feminista “El cazador 
cazado'' a càrrec d'Alicia Murillo. 
Aquesta activitat és no mixta i per 
participar-hi cal inscriure's-hi. 

Per consultar el programa complet 
del seminari, tenir més informa¬ 
ció, inscriure's o donar recolzament 
econòmic a la iniciativa, podeu visi¬ 
tar el web de La ciutat invisible. 


www.laciutatinvisible.coop 


El Koitton Club 
puja pexsiana de nou 



Núria Alcobex 


E l Koitton Club és molt més 
que un bar, és també una sala 
de concerts i una cooperati¬ 
va de treball associat que neix amb 
l'objectiu de servir de plataforma 
per al desenvolupament i la promo¬ 
ció d'activitats musicals i culturals 
al barri de Sants. 

Des del 3 de maig, el Koitton Club, 
al carrer Rossend d'Arús, 9, torna a 
estar obert i reprèn programacions 
culturals i musicals, després de cinc 
setmanes de tancament provisio¬ 
nal, ja que el dimarts 26 de març la 
companyia elèctrica Endesa els va 
tallar el subministrament. 

La crònica dels fets es resumeix de 
la següent manera: quan el passat 
mes de juliol van començar les ob¬ 
res d'adequació de l'espai no hi ha¬ 
via subministrament, ni de llum ni 
d'aigua. És per això que seguint amb 
el calendari d'obres i permisos es va 


punxar la llum per poder mantenir 
els terminis. Paral·lelament a això, 
es van iniciar els tràmits amb Ende¬ 
sa per a donar-se d'alta i regularitzar 
el consum. 

Calia però, una ampliació de la 
potència elèctrica per adequar-la 
a la tipologia d'espai. Un cop feta i 
pagada, Endesa es va compromet¬ 
re a enviar un inspector per revisar 
l'instal·lació i procedir a donar l'alta. 
Al llarg dels sis mesos d'activitat, cap 
inspector ni cap tècnic de la compa¬ 
nyia va aparèixer, tot i que se'ls va 
reclamar. Fins que per sorpresa a fi¬ 
nals de març, Endesa els va treure els 
fusibles i el Koitton es va quedar a les 
fosques. 

Per resoldre tot aquest problema, 
es va haver de fer efectiu un paga¬ 
ment d'una multa (o el que ells con¬ 
sideren un consum que no s'ha pa¬ 
gat) que correspon a un càlcul de 6 
hores de consum mitjà per dia amb 
la potència màxima contractada des 
de que es produeix l'inici d'activitat. 


Durant el mes d'abril es va haver 
de suspendre la tota la programació. 
Alguns dels concerts de la primera 
setmana de tancament es van poder 
traslladar al bar de Can Batlló. 

Ara ja amb la persiana pujada de 
nou, el Koitton Club encara una nova 
temporada. Una temporada marca¬ 
da per l'arribada del bon temps, amb 
ganes de sortir al carrer, d'airejar les 
propostes culturals i de vincular-les 
a altres iniciatives existents. 

Com ja fa més de set mesos el Koit¬ 
ton seguirà amb l'oferta diversifica¬ 
da que omplirà els vespres i nits de 
música en directe, de sessions temà¬ 
tiques com el Top a Top (Reggae 
Nights), la Negra Nit o el Shoot the 
Pump (Soul Nights) o Kwelgaldisyei 
Party (indie-pop). 

Mes nou i exposició nova: “Dones 
palestines sota l'ocupació israelia¬ 
na'' de la fotògrafa Patrícia Bobillo 
Rodríguez, que s'inaugurarà el 8 de 
juny amb una xerrada i un concert 
de worldmusic 


Per Sant Joan, una revetlla popu¬ 
lar al carrer Rossend Arús servirà 
per donar la benvinguda a l'estiu i 
per començar a fer boca del cicle “Les 
Nits Poètiques'' de juliol, que és el 
projecte intercooperatiu amb La Ci¬ 
utat Invisible que s'iniciarà el darrer 
dijous de juny i que constarà de re¬ 
cital poètic al carrer Riego, itinerari 
poètic de camí al Koitton, on es tan¬ 
carà la nit amb recitals-concerts de 
poesia musicalitzada. 

Sensibles i convençudes de que 
una altre manera de consumir és 
possible, el divendres 28 de juny, hi 
haurà una xerrada de consum crític, 
on participaran membres de la co¬ 
operativa de consum Germinal i la 
cooperativa energètica Som Energia. 

Tot aquest període de tancament 
ha servit per fer feina per dins, per 
vincular-se, per difondre el projecte 
i per continuar pensant i sentint que 
el Koitton Club és i serà un espai de 
difusió cultural i musical imprescin¬ 
dible a Sants. 


AGENDA Estigues al corrent del dia a dia del barri a laburxa.cat 

JUNY 2013 


Diumenge,2 Juny (19:00) 

Cicle de Cinema Kinki: El Pico 
CSA Can Vies (Jocs Florals, 42) 

Dimecres, 5 Juny (19:30) 

Curs “Dones, migracions i intervenció 
social: eines per una pràctica política'' 
La Ciutat Invisible (Riego,35) 

Del 5 al 26 de juny. Cal inscriure's-hi. 

Dimecres, 5 Juny (21:30) 

Concert: Sick Moon Freud (psicodèlia) 
Koitton Club (Rossend Arús, 9) 
Entrada: 2€ 

Dijous, 6 Juny (21:30) 

Concert: Nanai + Son de la Chama 
(reggae, cumbia, latin i mestissatge) 
Koitton Club (Rossend Arús, 9) 
Entrada: 6€ 

Dissabte, 8 Juny (10:00) 
ía Fira de Pirates i Mariners 
Al carrer de Sants 
Dissabte 8 i diumenge 9 


Dissabte, 8 Juny (19:00) 

Xerrada: Campanya de boicot, des- 
inversions i sacions contra l'Estat 
d'Israel 

Ponents: Laia Haurie i Roser Zaura 
Koitton Club (Rossend Arús, 9) 

Entrada lliure 

Dissabte, 8 Juny (21:00) 

Concert: Booleecy (worldmusic) 
Koitton Club (Rossend Arús, 9) 

Entrada lliure 

Dissabte, 8 Juny (21:30) 

Inauguració de l'exposició fotogràfica 
"Dones palestines sota l'ocupació isra¬ 
eliana" de Patrícia Bobillo Rodríguez 
Koitton Club (Rossend Arús, 9) 

Entrada lliure 

Dissabte, 8 Juny (23:00) 

Concert: Bankrobber Gang Dj's 
(música indie) 

Koitton Club (Rossend Arús, 9) 

Entrada lliure 



Diumenge, 9 Juny (19:00) 

Cicle de Cinema Kinki: Yo, El Vaquilla. 
CSA Can Vies (Jocs Florals, 42) 

Diumenge, 9 Juny (20:00) 

Concert: 4MEN (quartet a capella) 
Koitton Club (Rossend Arús, 9) 

Entrada: 5€ 

Dilluns, 10 Juny (19:00) 

Teatre a l'Institut Lluís Vives: "Sota les 
bombes. La pèrdua de la innocència" 
IES LLuis Vives (Canalejas, 107) 

Obra de teatre de l'alumnat de ír 
d'ESO de l'institut del barri de Badal 

Dimarts, 11 Juny (17:00) 

II Aniversari de Can Batlló 
Can Batlló (Constitució, 19) 

Del dimarts 11 al diumenge 16 de juny 

Dissabte, 15 Juny (11:00) 

Assemblea de la Xarxa 
de Biblioteques Socials 
Can Batlló, Biblioteca Popular Josep Pons 


Diumenge, 16 Juny (10:00) 

Cicle de Cinema Kinki: Navajeros 
CSA Can Vies (Jocs Florals, 42) 

Dimecres, 19 Juny (20:00) 

X Festa de l'Esport de Sants-Montjuïc 
Teatre de Sant Medir (Constitució, 17) 

Dissabte, 22 Juny (17:00) 

Sants entre flames 
Plaça Josep Pons- Màlaga 
Colla de Diables de Sants 
i7h Tallers 
i8:3oh Xocolatada 

i8:45h Espectacle infantil amb Mimulus. 
i9:3oh Correfoc infantil amb Barrufet 
i Socarrimats de l'Infern. 

20:ooh Tabalada amb Bocs de Can Ro¬ 
ses, Tabalers de les Corts, la Repúbli-k 
de l'Avern. 

2i:3oh Espectacle de foc a Can Batlló 
22:ooh Festa i ballaruca a l'auditori 
del Bloc Onze de Can Batlló amb el PD 
Fumantxu. 

L'Anna Pradas i la Bruna amb la samarreta contra les retallades en Educació. La Burxa 

«Cal txencai 
amb el sentiment 
col·lectiu que lluitax 

no serveix de xes» 


ANNA PRADAS 
Col·lectiu AMPA 
Bzessol Barcelona 

L’Anna (Barcelona, 1976) 
és veïna de Sants i porta 
la seva filla Bruna a l’escola 
bressol municipal El Fil del 
carrer Nicaragua, 45. Forma 
part del col·lectiu format 
per prop de 500 famílies 
que aquest passat mes 
de maig han deixat d’in¬ 
gressar la quota mensual 
de l’escola com a mesura 
de pressió per mostrar el 
seu descontent amb les 
polítiques municipals de 
retallades en l’educació 
de o a 3 anys 


Elba Mansilla 


C om heu arribat al punt 
d’haver de practicar 
la desobediència? 

Aquesta acció és una mesura de pres¬ 
sió per forçar que l'ajuntament ens 
escolti. Es tracta de retenir les quotes 
per poder negociar amb el consisto¬ 
ri, i intentar aturar les retallades. El 
darrer curs hem fet diverses accions, 
com les mobilitzacions unitàries, les 
marees grogues; les compareixences 
a plens municipals i concentraci¬ 
ons a la plaça Sant Jaume. Tot i mo¬ 
bilitzar força gent, no hem aconse¬ 
guit que Tajuntament reconegui el 
nostre col·lectiu com a interlocutor 
vàlid, i escolti les nostres deman¬ 
des. Només reconeixen la Federació 
d'Associacions de Mares i Pares de 
Catalunya (FAPAC), que representa 
a tota la comunitat educativa i en la 
qual les demandes de l'escola bres¬ 
sol queden diluïdes, allunyades del 
que vivim les famílies en el dia a dia. 
Volem parlar directament amb Insti¬ 
tut Municipal d'Educació (IMEB), que 
ens expliqui què estan fent i quins 
plans tenen per al curs vinent. La re¬ 
tenció de la quota no és un “no vull 
pagar'', sinó una demostració de for¬ 
ça per expressar el nostre rebuig al 
model de gestió. Els diners de la quo¬ 
ta els estem dipositant davant de no¬ 
tari i l'assessorament legal ens l'està 
fent el Col·lectiu Ronda. Hem acom¬ 
panyat la mesura amb la presentació 
de la primera Iniciativa Legislativa 
Ciutadana, acompanyada de 25.000 
signatures de suport. 


De quants diners estem parlant? 

Nosaltres paguem 285c per 
l'escolaritat i el menjador de la 
nostra filla. Enguany hem patit un 
increment de 30c respecte la quo¬ 
ta de l'any passat, tot i que la ràtio 
d'alumnes per aula s'ha ampliat i 
han reduït el temps del personal de 
suport. El rerefons del conflicte és 
que hi ha un xoc de model educa¬ 
tiu i pedagògic. Nosaltres defensem 
una educació pública i de qualitat, 
un model en què els infants de o a 
3 anys puguin aprendre des de la re¬ 
lació individualitzada amb un adult 
que els acompanya. Les retallades 
impliquen que les educadores esti¬ 
guin estressades perquè no donen 
a l'abast; que no puguin atendre de 


forma personalitzada als infants 
que necessiten ajuda quan enca¬ 
ra no poden menjar, descansar o 
anar al lavabo de forma autònoma; 
i que les famílies no siguem infor¬ 
mades dels avenços i mancances en 
l'aprenentatge dels i les petites. No 

«Les mazees 
grogues contra 
les retallades 
en educació 
han aconseguit 
reconstruir 
i reviscolar 
la unitat dicció» 


volem incorporar la lògica del be¬ 
nefici al sistema educatiu, i pensem 
que podem fer molta pressió mit¬ 
jançant la nostra capacitat econò¬ 
mica: imagineu-vos que això ho 
fem les 8.000 famílies vinculades a 
les escoles bressol municipals! 

Com s’està vivint la mobilització 
des de dins? 

Estem molt motivades amb la xar¬ 
xa que estem construint a l'escola, 
especialment, perquè organitzar- 
se en el marc de les bressol és molt 
difícil, perquè els infants només hi 
són fins als 3 anys. Ara hi ha famí¬ 
lies que, tot i que els infants ja no 
estan a l'escola, hi continuen vin¬ 


culades. Les marees grogues con¬ 
tra les retallades en educació han 
aconseguit construir i reviscolar la 
unitat d'acció entre famílies, me¬ 
stres i educadores, implicar a tota 
la comunitat que hi ha al voltant 
de l'escola. 

Ouin són els propers objectius 
del col·lectiu AMPA Bressol de 
Barcelona? 

Després de la retenció de quotes al 
maig, estem acabant de definir el 
calendari d'accions fins a final de 
curs. I ja se'ns ha sumat molta gent 
nova! Creiem que hem de crear 
corrents positives i ampliar la xar¬ 
xa entre les escoles. Aquesta acció 
ens ha mostrat que cal innovar en 
les formes de resistència i mobi¬ 
lització, per trencar amb el senti¬ 
ment col·lectiu que organitzar-se 
i lluitar no serveix de res. Pensem 
que utilitzar la nostra capacitat per 
pagar la quota com a mecanisme 
de pressió per defensar l'educació 
pública i de qualitat pot ser una 
forma molt eficaç que complemen¬ 
ti la resta d'estratègies que ja es¬ 
tem tirant endavant. 


La Burxa és un periòdic 
editat per un equip de 
redacció no professional 
que ens reunim esporàdi¬ 
cament al CSA CanVies 
(carrer Jocs Florals, 42). 
Si et vols posar en 
contacte amb nosaltres 
pots fer-ho mitjançant el 
correu electrònic (labur- 
xa@gmail.com), el web 
(www.laburxa.cat) o els 
nostres perfils a Twitter 

